La disposició addicional vuitena de la Llei 15/2000, de 29 de desembre, de mesures fiscals i administratives, estableix que en l'àmbit de la Direcció General de Tributs la fiscalització prèvia dels drets a favor de la Hisenda de la Generalitat pot ésser substituïda pel control financer permanent, a càrrec de la Intervenció General de la Generalitat i autoritza el/la conseller/a d'Economia i Finances perquè a proposta de l'/de la interventor/a general desplegui aquest precepte, tot determinant l'abast, els procediments i la normativa reguladora necessaris.
El Decret 8/2003, de 8 de gener, pel qual s'estableix l'estructura organitzativa de les direccions territorials del Departament d'Economia i Finances, va modificar l'estructura territorial de la Direcció General de Tributs creant la figura del/de la director/a territorial.
Aquesta nova estructura i l'experiència acumulada obliga a adequar la norma reglamentària de desenvolupament de control financer en aspectes procedimentals.
De conformitat amb el precepte abans esmentat i per tal d'adaptar els procediments i l'abast d'aquesta modalitat de control, a proposta de l'/la interventor/a general de la Generalitat,
Aquesta Ordre té per objecte modificar el títol de l'Ordre de 13 de març de 2001, per la qual s'aprova el règim jurídic en l'establiment i el desenvolupament del control financer en l'àmbit de la Direcció General de Tributs (DOGC núm. 3364, de 6.4.2001), i els articles 1, 2, 3, 5, 6, 9, 12, 13, 14, 15, 17, 18, 19, 20, 21, 22, 24, 25 i 26 de la mateixa Ordre.
Modificació del títol de l'Ordre
Es modifica el títol de l'Ordre de 13 de març de 2001, per la qual s'aprova el règim jurídic a seguir en l'establiment i el desenvolupament del control financer en l'àmbit de la Direcció General de Tributs que passa a denominar-se Ordre de 13 de març de 2001, per la qual s'aprova el règim jurídic a seguir en l'establiment i el desenvolupament del control financer en l'àmbit de la Direcció General de Tributs i de les direccions territorials del Departament d'Economia i Finances.
Modificació dels punts 1 i 2 de l'article 1
Es modifiquen els punts 1 i 2 de l'article 1 de la manera següent:
"1.1 El procediment de control previ dels documents, expedients i actes susceptibles de produir drets de naturalesa econòmica o financera que es produeixin en l'àmbit de la Direcció General de Tributs i de les direccions territorials del Departament d'Economia i Finances (d'ara endavant direccions territorials) se substitueix pel control financer.
"1.2 Partint del punt anterior el procediment de control intern que s'estableix en la Direcció General de Tributs, en les seves delegacions i en les direccions territorials és el de control financer exercit de manera permanent."
Modificacions dels punts 1 i 2 de l'article 2
Es modifiquen els punts 1 i 2 de l'article 2 de la manera següent:
"2.1 El control financer té per objecte comprovar que l'actuació en l'aspecte tributari i economicofinancer de la Direcció General de Tributs, les seves delegacions, les direccions territorials i les oficines liquidadores de districte hipotecari, s'ajusta a l'ordenament jurídic així com als principis generals de bona gestió financera i tributària.
Així mateix, es comprova la fiabilitat i la integritat dels fons públics recaptats, i, en el cas de les oficines liquidadores de districte hipotecari, la fiabilitat i la integritat de la informació comptable i estadística.
"2.2 En concret s'ha de verificar:
"a) Que els actes, les operacions i els procediments de gestió i recaptació tributària s'han desenvolupat de conformitat amb les normes, les disposicions i les directrius que els siguin d'aplicació.
"b) Que els procediments aplicats garanteixen de manera raonable que les operacions s'han desenvolupat de conformitat amb la normativa aplicable, així com la integritat i fiabilitat de la informació continguda i dels fons públics recaptats.
"c) Que els actes, les operacions i els procediments aplicats s'ajustin als criteris d'eficàcia, eficiència i economia.
"El control d'eficàcia ha d'incloure la verificació que els objectius i metes establerts en els programes d'actuació de la Direcció General de Tributs i de les direccions territorials s'aconsegueixen, així com l'anàlisi del cost de funcionament i del rendiment dels respectius serveis o inversions."
Es modifica l'article 3 de la manera següent:
"Les finalitats de control financer relatives a la Direcció General de Tributs, les seves delegacions, les direccions territorials i les oficines liquidadores de districte hipotecari són les següents:
"a) L'emissió d'una opinió sobre els objectius enumerats en el punt 2.1 de les presents instruccions.
"b) Promoure la millora de les tècniques i els procediments de gestió, tributària, econòmica i financera.
"c) Proposar les recomanacions corresponents en l'àmbit econòmic, financer, patrimonial, tributari i procedimental per tal de corregir les actuacions que així ho requereixin."
Es modifica el punt 2 de l'article 5 de la manera següent:
"5.2 L'exercici i la materialització del control financer es realitza per l'/la interventor/a corresponent de la direcció territorial o bé en el supòsit de les oficines liquidadores de districte hipotecari, el que es designi per la Intervenció General d'acord amb les prescripcions de caràcter general contingudes a la Llei de l'Estatut de la funció interventora i el Reglament de la funció interventora.
Aquest control s'ha de realitzar amb els mitjans humans i materials que es posin a la seva disposició.
Aquest personal depèn funcionalment i orgànicament de la Intervenció General."
Es modifica el punt 4 de l'article 6 de la manera següent:
"6.4 Amb independència del que s'ha exposat en els paràgrafs anteriors, l'exercici del control financer haurà de consistir, entre d'altres, en:
"a) L'examen de registres comptables, comptes o estats financers a les oficines liquidadores de districte hipotecari, mitjançant l'aplicació de procediments d'anàlisi concrets.
"b) L'examen d'operacions individualitzades i concretes, així com els expedients corresponents.
"c) La comprovació de totes les actuacions realitzades en una àrea o procediment de gestió tributària o recaptació tributària.
"d) La comprovació d'aspectes parcials i concrets d'un seguit d'actes efectuats per l'ens controlat.
"e) La comprovació material d'actius de la Direcció General de Tributs i de les direccions territorials.
"f) Les actuacions concretes de control que s'hagin de realitzar d'acord amb el que en cada cas estableixi la normativa vigent.
"g) L'anàlisi de la fiabilitat i seguretat dels sistemes informàtics.
"h) Altres comprovacions decidides per l'/la interventor/a actuant ateses les característiques especials de les activitats desenvolupades per la Direcció General de Tributs i per les direccions territorials."
Es modifica l'article 9 de la manera següent:
"Els caps i resta de personal que es dediquin a la gestió, recaptació i inspecció de drets tributaris o no tributaris, al manteniment o a la gestió dels recursos econòmics i humans i, en general, tots aquells que exerceixin funcions públiques o desenvolupin la seva tasca en l'àmbit de la Direcció General de Tributs, les seves delegacions, les direccions territorials i les oficines liquidadores de districte hipotecari estan obligats a prestar la deguda col·laboració i recolzament al personal encarregat de la realització del control."
Modificació del títol del capítol 2
Es modifica el títol del capítol 2 de la manera següent:
"Procediment de realització del control financer permanent en l'àmbit de la Direcció General de Tributs, les seves delegacions i les direccions territorials."
Modificació dels punts 2 i 4 de l'article 12
Es modifiquen els punts 2 i 4 de l'article 12 de la manera següent:
"12.2 Els informes poden ser semestrals o anuals, provisionals o definitius, d'acord amb el que estableix la present Ordre.
"12.4 Es poden emetre informes parcials, previs als semestrals, quan la importància dels fets identificats recomanin una actuació immediata, sense poder esperar a la finalització del control."
Modificació del títol i dels punts 1, 2, 3, 4 i 5 de l'article 13:
Es modifica el títol i els punts 1, 2, 3, 4 i 5 de l'article 13 de la manera següent:
"13.1 L'/La interventor/a ha d'emetre un informe semestral provisional que ha d'incloure els fets que hagi conegut i les conclusions i les recomanacions que se'n dedueixin.
"13.2 Aquests informes tenen una periodicitat semestral i fan referència a les actuacions dutes a terme per la Direcció General de Tributs i les direccions territorials en el semestre anterior.
Aquests informes semestrals provisionals s'han d'emetre en els mesos de setembre i març de cada any.
"13.3 L'/La interventor/a actuant ha de remetre els informes provisionals de control financer, en funció del seu àmbit funcional, als destinataris següents:
"13.4 L'informe provisional ha d'anar acompanyat d'un escrit de remissió en que s'ha d'indicar que en un termini d'un mes es poden fer al·legacions.
En l'escrit de remissió, sempre que sigui procedent, s'han d'indicar les mesures que cal prendre per solucionar les deficiències palesades, així com el termini de temps adient per plasmar aquestes solucions.
"13.5 Si l'/la interventor/a territorial actuant ho considera oportú, abans d'emetre l'informe semestral, pot donar trasllat dels resultats més significatius palesats en el control realitzat."
Modificació del títol i dels punts 1, 2, 3 i 4 de l'article 14
Es modifica el títol i els punts 1, 2, 3 i 4 de l'article 14 de la manera següent:
"14.1 Sobre la base de l'informe semestral provisional i de les al·legacions rebudes, l'/la interventor/a ha d'emetre un informe semestral definitiu, que ha d'incloure les al·legacions que s'hi han realitzat i, si s'escau, les observacions que consideri procedents sobre aquestes al·legacions.
"14.2 Quan es rebin al·legacions, s'ha de procedir de la manera següent:
"a) Si s'accepten, cal modificar els termes en què estava redactat l'informe semestral provisional, circumstància que ha de constar en la secció d'observacions a les al·legacions de l'informe semestral definitiu.
"b) Si no s'accepten, i només si es creu necessari, s'exposarà en un apartat específic de l'informe semestral definitiu, de manera concisa i motivada, l'opinió de l'/la interventor/a actuant.
"14.3 Si no es reben al·legacions en el termini assenyalat en l'article 13.3 d'aquesta Ordre, l'informe semestral provisional s'ha d'elevar a definitiu.
"14.4 En tot cas, els informes semestrals definitius s'han de remetre abans del 30 d'octubre i del 30 d'abril de cada any.
Aquest termini pot ser ampliat per l'/la interventor/a general, d'acord amb la proposta motivada que l'/la interventor/a actuant li formuli a aquest respecte."
Modificació dels punts i addició d'un punt 4 de l'article 15
Es modifica el punt 1 i s'afegeix un punt 4 de l'article 15 de la manera següent:
"15.1 Un cop finalitzat l'exercici pressupostari s'ha de realitzar un informe provisional relatiu a l'exercici anterior.
Aquest informe ha de reflectir els resultats dels informes semestrals anteriors.
No obstant això, el contingut d'aquests pot completar-se o matisar-se com a conseqüència de les mesures adoptades per la delegació amb posterioritat a la seva recepció.
"15.4 En tot cas, quan així ho sol·liciti l'/la interventor/a actuant, l'/la interventor/a general pot establir que l'informe del segon semestre de l'any pot constituir-se en informe anual per a la qual cosa hauria d'incloure aquella informació que ho possibiliti."
Modificació del punt 2 de l'article 17
Es modifica el punt 2 de l'article 17 de la manera següent:
"17.2 La Intervenció General ha de remetre els informes definitius de control financer permanent d'acord amb el seu àmbit funcional d'actuació als destinataris següents:
"Així mateix ha de remetre, per al seu coneixement, una còpia de l'informe definitiu al/a la director/a territorial corresponent."
Modificació del punt 2 de l'article 18
Es modifica el punt 2 i 4 de l'article 18 de la manera següent:
"18.2 Les propostes d'actuació s'han de fer en el supòsit que el destinatari corresponent de l'informe:
"a) Manifesti discrepàncies amb les conclusions i les recomanacions de l'informe i aquestes no siguin acceptades per l'òrgan de control.
"b) No hagi realitzat al·legacions.
"18.4 L'/La interventor/a general, a la vista dels controls financers permanents realitzats i de les propostes rebudes, pot emetre un informe d'actuació adreçat al/a la director/a general de Tributs o al/a la director/a general de Pressupostos i Tresor, segons el cas, en el qual ha d'establir mesures concretes d'actuació."
Modificació dels punt 1 i 2 de l'article 19
Es modifiquen els punts 1 i 2 de l'article 19 de la manera següent:
"19.1 En cas de conformitat amb les conclusions i les recomanacions de l'informe definitiu, el/la director/a general de Tributs i el/la director/a general de Pressupostos i Tresor han de remetre un ofici, en el termini d'un mes a partir de la recepció de l'informe, a la Intervenció General, en el qual s'ha d'incloure:
"a) Les mesures adoptades, per tal de corregir la conducta o el procediment inadequat.
"b) Els mitjans necessaris destinats a corregir les deficiències.
"c) El calendari previst per solucionar les deficiències.
"d) En el seu cas, les mesures adaptades amb referència a la responsabilitat dels òrgans gestors.
"19.2 En cas de disconformitat amb les propostes efectuades per l'/la interventor/a general, el/la director/a general de Tributs, o el/la director/a general de Pressupostos i Tresor segons el cas, li plantejarà les discrepàncies corresponents, i si aquell es manté en les seves propostes tramitarà els fets al/a la conseller/a d'Economia i Finances que resoldrà."
Modificació del punt 2 de l'article 20
Es modifica el punt 2 de l'article 20 de la manera següent:
"20.2 La Intervenció General a la vista dels fets posats de manifest, pot emetre un informe d'actuació adreçat al/a la director/a general de Tributs, o al/a la director/a general de Pressupostos i Tresor, segons el cas, en el qual ha de descriure les actuacions inadequades o la no-realització de les actuacions correctores.
En cas de no ser ateses les seves peticions es trametrà el fet al/a la conseller/a d'Economia i Finances que resoldrà."
Addició d'un punt 3 a l'article 21
S'afegeix un punt 3 a l'article 21 de la manera següent:
"21.3 En el supòsit que l'/la interventor/a actuant ho sol·liciti, l'/la interventor/a general pot establir la realització d'un informe separat per les funcions assignades a la Direcció General de Pressupostos i Tresor, cosa que comunicarà al/a la director/a general de Pressupostos i Tresor."
Modificació del punt 2 de l'article 24
Es modifica el punt 2 de l'article 24 de la manera següent:
"24.2 Aquest informe provisional s'ha d'emetre en el termini màxim de dos mesos posterior a la finalització de les visites de control.
Aquest termini pot ser prorrogat en un mes per la Intervenció General quan les circumstàncies escaients ho precisin."
Modificació del punt 2 de l'article 29
Es modifica el punt 2 de l'article 29 de la manera següent:
"29.2 En cas de disconformitat amb les propostes efectuades per l'/la interventor/a general, el/la director/a general de Tributs, o el/la director/a general de Pressupostos i Tresor en el seu àmbit funcional li plantejarà les discrepàncies corresponents, i si aquell es manté en les seves propostes tramitarà els fets al/a la conseller/a d'Economia i Finances que resoldrà."
Modificació del punt 2 de l'article 31
Es modifica el punt 2 de l'article 31 de la manera següent:
"31.2 Aquest informe especial s'ha de remetre als òrgans gestors perquè facin al·legacions, en un termini màxim de 15 dies.
Transcorreguts aquests i, si a judici de l'/la interventor/a els defectes o anomalies no han estat esmenats, ho posarà en coneixement de l'/la interventor/a general, mitjançant informe en què indicarà:
"a) Les presumptes infraccions, amb descripció dels fets constatats i dels elements que suposen la seva inclusió en el corresponent tipus d'infracció penal, administrativa i comptable.
"b) La identificació dels presumptes responsables.
"c) Quan del supòsit de fet es deriva responsabilitat comptable, la quantificació dels perjudicis causats.
"L'/La interventor/a general ho posarà en coneixement del/de la director/a general de Tributs o al/a la director/a general de Pressupostos i Tresor en funció de l'àmbit funcional afectat."
En els processos iniciats a l'entrada en vigor de la present Ordre s'ha de seguir en els mateixos termes vigents a excepció dels destinataris dels informes que s'ha d'adaptar al que s'estableix en els preceptes de la mateixa.
Els preceptes establerts per la present Ordre entren en vigor el dia de la seva publicació.